P. Markovič, poslanec: (2006-07-04):
Na tajné hlasovanie bolo vydaných vo všetkých voľbách 143 hlasovacích lístkov, pričom všetci poslanci odovzdali hlasovacie lístky. Dovoľte mi, aby som vás teraz informoval o jednotlivých voľbách predsedov výborov. Na voľbu predsedu Výboru Národnej rady Slovenskej republiky pre európske záležitosti zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Milana Urbániho hlasovalo za 118 poslancov, proti bolo 10 poslancov, zdržalo sa 15 poslancov. Overovatelia konštatujú, že v tajnom hlasovaní bol za predsedu Výboru Národnej rady pre európske záležitosti zvolený Milan Urbáni. (Potlesk.) O výsledku tajného hlasovania o návrhu na voľbu predsedu Ústavnoprávneho výboru Národnej rady: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Mojmíra Mamojku hlasovalo za 108 poslancov, proti 17 poslancov, zdržalo sa 18 poslancov. Za predsedu ústavnoprávneho výboru bol v tajnom hlasovaní zvolený pán Mojmír Mamojka. (Potlesk.) Pri voľbe predsedu Výboru Národnej rady pre financie, rozpočet a menu zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Jozefa Buriana hlasovalo 118 poslancov za, proti bolo 7, zdržalo sa 18. Za predsedu výboru pre financie, rozpočet a menu bol v tajnom hlasovaní zvolený pán Jozef Burian. (Potlesk.) Hlasovanie k voľbe predsedu Výboru Národnej rady pre hospodársku politiku: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Maroša Kondróta hlasovalo za 112 poslancov, proti bolo 10 poslancov, zdržalo sa 21 poslancov. Overovatelia konštatujú, že v tajnom hlasovaní za predsedu Výboru Národnej rady pre hospodársku politiku bol zvolený pán Maroš Kondrót. (Potlesk.) Výsledky tajného hlasovania na voľbu predsedu výboru pre pôdohospodárstvo, životné prostredie a ochranu prírody: Zo 143 odovzdaných hlasovacích lístkov bol 1 neplatný. Zo 142 platných hlasovacích lístkov za kandidáta Jána Slabého hlasovalo za 106 poslancov, proti 25 poslancov, zdržalo sa 11 poslancov. Konštatujem, že za predsedu Výboru Národnej rady pre pôdohospodárstvo, životné prostredie a ochranu prírody bol zvolený pán Ján Slabý. (Potlesk.) Výsledok tajného hlasovania na voľbu predsedu Výboru Národnej rady pre verejnú správu a regionálny rozvoj: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Tibora Cabaja hlasovalo za 125 poslancov, proti boli 4 poslanci, zdržalo sa 14 poslancov. Za predsedu výboru pre verejnú správu a regionálny rozvoj bol zvolený pán Tibor Cabaj. (Potlesk.) Výsledky tajného hlasovania na voľbu predsedu výboru pre sociálne veci a bývanie: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Jozefa Haleckého hlasovalo za 117 poslancov, proti bolo 5 poslancov, zdržalo sa 21 poslancov. V tajnom hlasovaní bol za predsedu Výboru Národnej rady pre sociálne veci a bývanie zvolený pán Jozef Halecký. (Potlesk.) Výsledok tajného hlasovania na voľbu predsedu Výboru Národnej rady pre zdravotníctvo: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Viliama Novotného hlasovalo za 118 poslancov, proti 12 poslancov, zdržalo sa 13 poslancov. Za predsedu Výboru Národnej rady pre zdravotníctvo bol v tajnom hlasovaní zvolený pán Viliam Novotný. (Potlesk.) Výsledok tajného hlasovania na voľbu predsedu Výboru Národnej rady pre obranu a bezpečnosť: Zo 143 odovzdaných hlasovacích lístkov bol 1 neplatný. Zo 142 platných hlasovacích lístkov za kandidáta Rudolfa Pučíka hlasovalo za 101 poslancov, proti bolo 28 poslancov, zdržalo sa 13 poslancov. Za predsedu Výboru Národnej rady pre obranu a bezpečnosť bol zvolený pán Rudolf Pučík. (Potlesk.) Výsledok hlasovania na voľbu predsedu Zahraničného výboru Národnej rady Slovenskej republiky: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Borisa Zalu hlasovalo za 107 poslancov, proti 12 poslancov, zdržalo sa 24 poslancov. V tajnom hlasovaní bol za predsedu Zahraničného výboru Národnej rady zvolený pán Boris Zala. (Potlesk.) Výsledok tajného hlasovania na voľbu predsedu Výboru Národnej rady pre vzdelanie, mládež, vedu a šport: Zo 143 odovzdaných hlasovacích lístkov bolo 0 neplatných. Zo 143 platných hlasovacích lístkov za kandidáta Ferdinanda Devínskeho hlasovalo za 120 poslancov, proti 13 poslancov, zdržalo sa 10 poslancov. Za predsedu Výboru Národnej rady pre vzdelanie, mládež, vedu a šport bol zvolený pán Ferdinand Devínsky. (Potlesk.) Výsledok tajného hlasovania na voľbu predsedu Výboru Národnej rady pre kultúru a médiá: Zo 143 odovzdaných hlasovacích lístkov bol 1 neplatný. Zo 142 platných hlasovacích lístkov za kandidáta Pavla Minárika hlasovalo za 100 poslancov, proti 27 poslancov, zdržalo sa 15 poslancov. V tajnom hlasovaní bol za predsedu Výboru Národnej rady pre kultúru a médiá zvolený pán Pavol Minárik. (Potlesk.) A posledný výbor. Voľba predsedu Výboru Národnej rady pre ľudské práva, národnosti a postavenie žien: Zo 143 odovzdaných hlasovacích lístkov boli 2 neplatné. Zo 141 platných hlasovacích lístkov za kandidáta Lászlóa Nagya hlasovalo za 124 poslancov, proti 11 poslancov, zdržalo sa 6 poslancov. Za predsedu Výboru Národnej rady Slovenskej republiky pre ľudské páva, národnosti a postavenie žien bol v tajnej voľbe zvolený pán László Nagy. (Potlesk.) Ďakujem, to je všetko, pán predsedajúci.